21.4.2022.
HR
Službeni list Europske unije
C 167 A/9
PRILOG I. UOBIČAJENE DUŽNOSTI
Poslovi zajednički svim institucijama Od jezičnih asistenata tražit će se obavljanje niza poslova u višejezičnom okruženju, među ostalim sljedećih: 1.
Pomaganje lingvistima, prevoditeljima i/ili pravnicima lingvistima pri prevođenju, revidiranju i finaliziranju, među ostalim i posebno važnih/osjetljivih prijevoda: priprema dokumenata na jeziku tima, istraživanje terminologije, prethodna i naknadna obrada tekstova kako bi formalno, tehnički i formatom bili usklađeni sa standardima kvalitete. 2.
Rad s alatima za prevođenje, softverom za obradu teksta, alatima za računalno potpomognuto prevođenje (CAT), uredskim aplikacijama i drugim dostupnim informatičkim alatima. 3.
Pomoć lingvistima, prevoditeljima i/ili pravnicima lingvistima u upotrebi informatičkih alata. 4.
Pomoć u praktičnom i internom osposobljavanju na razini odjela, u integraciji novih kolega, pomoć u razvoju i testiranju informatičkih alata. 5.
Upravljanje dokumentima: upravljanje i obrada zahtjeva za prevođenje primljenih telefonski i e-poštom, praćenje i arhiviranje dokumenata i korespondencije, slanje informacija i dokumentacije vanjskim prevoditeljima te komunikacija s internim i vanjskim korisnicima. 6.
Upravljanje jezičnim informacijama i dokumentacijom: traženje pravnih i drugih referentnih dokumenata, naslova, tekstova i/ili predložaka u bazama podataka; učitavanje dokumenata u baze podataka, na poslužitelje i internetske stranice; održavanje jezičnih i dokumentarnih izvora, punjenje i ažuriranje prijevodnih memorija; upravljanje korespondencijom s nacionalnim stručnjacima, povezivanje sa službenim knjižnicama i vanjskim partnerima; pronalaženje, kompilacija i distribucija informacija. 7.
Ažuriranje tematskih prijevodnih memorija u suradnji s prevoditeljima ili pravnicima lingvistima: ispravljanje segmenata u EURAMIS-u (središnjoj prevoditeljskoj memoriji), ispravljanje neobrađenih poravnavanja itd.
Dodatni poslovi u Vijeću EU-a Posao jezičnih asistenata u Vijeću može uključivati i sljedeće: 1.
Prema potrebi, revidiranje tekstova na jeziku 1 usporedbom njihova sadržaja s izvornim dokumentima sastavljenima na nekom drugom jeziku koji asistent zna ili pomaganje u takvom radu. 2.
Pomaganje predsjedniku Radne skupine pravnih/jezičnih stručnjaka Vijeća u objedinjavanju komentara država članica EU-a i vođenje bilješki na sastancima Radne skupine. 3.
Sadržajna, organizacijska i tehnička pomoć pravnicima lingvistima – prethodna revizija zakonodavnih akata na jeziku tima, po uzoru na model na jeziku pregovora koji je pripremio pravnik lingvist zadužen za dokument.
Kraj PRILOGA I., kliknite ovdje za povratak na glavni tekst.